CELEX: 32019D0844
Language: el
Date: 2019-05-14 00:00:00
Title: Απόφαση (EE) 2019/844 του Συμβουλίου, της 14ης Μαΐου 2019, σχετικά με την άσκηση των εξουσιών από τον Γενικό Γραμματέα του Συμβουλίου όσον αφορά τις ενστάσεις που υποβάλλονται στο Συμβούλιο από υποψηφίους για τη θέση του Ευρωπαίου Γενικού Εισαγγελέα

24.5.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 138/82
               
            
         ΑΠΟΦΑΣΗ (EE) 2019/844 ΤΟΥ ΣΥΜΒΟΥΛΙΟΥ
         της 14ης Μαΐου 2019
         σχετικά με την άσκηση των εξουσιών από τον Γενικό Γραμματέα του Συμβουλίου όσον αφορά τις ενστάσεις που υποβάλλονται στο Συμβούλιο από υποψηφίους για τη θέση του Ευρωπαίου Γενικού Εισαγγελέα
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την εκτελεστική απόφαση (ΕΕ) 2018/1696 του Συμβουλίου, της 13ης Ιουλίου 2018, για τους κανόνες λειτουργίας της επιτροπής επιλογής που προβλέπεται στο άρθρο 14 παράγραφος 3 του κανονισμού (ΕΕ) 2017/1939 σχετικά με την εφαρμογή ενισχυμένης συνεργασίας για τη σύσταση της Ευρωπαϊκής Εισαγγελίας (1), και ιδίως τους κανόνες VI.1 και VII.1 του παραρτήματός της,
         Έχοντας υπόψη τον κανονισμό υπηρεσιακής κατάστασης των υπαλλήλων της Ευρωπαϊκής Ένωσης και το καθεστώς που εφαρμόζεται στο λοιπό προσωπικό της Ευρωπαϊκής Ένωσης όπως ορίζονται στον κανονισμό (ΕΟΚ, Ευρατόμ, ΕΚΑΧ) αριθ. 259/68 του Συμβουλίου (2) («κανονισμός υπηρεσιακής κατάστασης»), και ιδίως το άρθρο 2 και το άρθρο 90 παράγραφος 2 αυτού,
         Εκτιμώντας τα ακόλουθα:
         
                     (1)
                  
                  
                     Σύμφωνα με τον κανόνα VI.1 του παραρτήματος της εκτελεστικής απόφασης (ΕΕ) 2018/1696 («κανόνες λειτουργίας της επιτροπής επιλογής»), οι υποψήφιοι που αποκλείονται από τη διαδικασία επιλογής για τον διορισμό του ευρωπαίου Γενικού Εισαγγελέα μπορούν να υποβάλουν ένσταση στο Συμβούλιο, κατά την έννοια του άρθρου 90 παράγραφος 2 του κανονισμού υπηρεσιακής κατάστασης.
                  
               
                     (2)
                  
                  
                     Σύμφωνα με τον κανόνα VII.1 των κανόνων λειτουργίας της επιτροπής επιλογής, οι υποψήφιοι που δεν έχουν περιληφθεί στον κατάλογο των επικρατέστερων υποψηφίων, τον οποίο καταρτίζει η επιτροπή επιλογής για τον διορισμό του Ευρωπαίου Γενικού Εισαγγελέα, μπορούν να υποβάλουν ένσταση στο Συμβούλιο, κατά την έννοια του άρθρου 90 παράγραφος 2 του κανονισμού υπηρεσιακής κατάστασης.
                  
               
                     (3)
                  
                  
                     Το άρθρο 2 του κανονισμού υπηρεσιακής κατάστασης απαιτεί από κάθε θεσμικό όργανο να καθορίσει τις αρχές που ασκούν εντός αυτού τις παρεχόμενες από τον κανονισμό υπηρεσιακής κατάστασης εξουσίες, οι οποίες περιλαμβάνουν τις εξουσίες της αρμόδιας αρχής για τους διορισμούς που προβλέπονται στο άρθρο 90 παράγραφος 2 του κανονισμού.
                  
               
                     (4)
                  
                  
                     Σύμφωνα με το άρθρο 240 παράγραφος 2 πρώτο εδάφιο της Συνθήκης για τη λειτουργία της Ευρωπαϊκής Ένωσης, το Συμβούλιο επικουρείται από μία Γενική Γραμματεία, υπό την ευθύνη ενός γενικού γραμματέα.
                  
               
                     (5)
                  
                  
                     Οι εξουσίες της αρμόδιας για τους διορισμούς αρχής όσον αφορά τις ενστάσεις, κατά την έννοια του άρθρου 90 παράγραφος 2 του κανονισμού υπηρεσιακής κατάστασης, οι οποίες υποβάλλονται στο Συμβούλιο από υποψηφίους της διαδικασίας επιλογής για τον διορισμό του Ευρωπαίου Γενικού Εισαγγελέα, σύμφωνα με τους κανόνες VI.1 και VII.1 των κανόνων λειτουργίας της επιτροπής επιλογής, θα πρέπει να ασκούνται από τον Γενικό Γραμματέα του Συμβουλίου,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Οι εξουσίες που ανατίθενται δυνάμει του άρθρου 90 παράγραφος 2 του κανονισμού υπηρεσιακής κατάστασης στην αρμόδια για τους διορισμούς αρχή όσον αφορά ενστάσεις που υποβάλλονται στο Συμβούλιο, σύμφωνα με τους κανόνες VI.1 ή VII.1 των κανόνων λειτουργίας της επιτροπής επιλογής, από υποψηφίους που αποκλείονται από τη διαδικασία επιλογής ή δεν έχουν περιληφθεί στον κατάλογο των επικρατέστερων υποψηφίων, τον οποίο καταρτίζει η επιτροπή επιλογής για τον διορισμό του Ευρωπαίου Γενικού Εισαγγελέα, θα ασκούνται από τον Γενικό Γραμματέα του Συμβουλίου, εξ ονόματος και υπό την ευθύνη του Συμβουλίου.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 14 Μαΐου 2019.
            
               
                  Για το Συμβούλιο
               
               
                  Ο Πρόεδρος
               
               P. DAEA
            
         
         
            (1)  ΕΕ L 282 της 12.11.2018, σ. 8.
         
            (2)  ΕΕ L 56 της 4.3.1968, σ. 1.